-أحد متابعينا الكرام بعت لنا بوست منتشر عاوز يعرف حقيقة الكلام الموجود فيه. كاتب البوست بيدعي إن الأيام دي بتمر الذكرى التانية لمحاولة وزير الخارجية الأمريكي الأسبق جون كيري، إنه يفجر قناة السويس الجديد. وناشر ما يدعي إنها صور للمحاولة دي.
-بتدقيق الصور تبين، إن أول 3 صور، واللي بيظهر جون كيري فيهم على قارب في البحر، ملتقطين في يوليو 2013، لما كان كيري بيقضي عطلة في جزيرة “نانتوكيت” في ولاية ماساتشوستس الأمريكية. وبالمناسبة الصور دي أدت لانتقاد كيري بشدة في أمريكا لانشغاله بقضاء عطلة بينما فيه تغييرات سياسية كبيرة بتحصل في مصر.
-الصورتين الموجودين في الأسفل، واللي بيظهر كيري فيهم وهو بيتفتش، ملتقطين في يوليو 2014، خلال تفتيش كيري ومعاونيه في قصر الاتحادية قبل لقائه للرئيس السيسي.